CELEX: 32006R0544
Language: da
Date: 2006-03-31 00:00:00
Title: Kommissionens forordning (EF) nr. 544/2006 af  31. marts 2006  om ændring af forordning (EF) nr. 1043/2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet

1.4.2006   
            
            
               DA
            
            
               Den Europæiske Unions Tidende
            
            
               L 94/24
            
         
      KOMMISSIONENS FORORDNING (EF) Nr. 544/2006
   af 31. marts 2006
   om ændring af forordning (EF) nr. 1043/2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
   ud fra følgende betragtninger:
   
               (1)
            
            
               I henhold til Kommissionens forordning (EF) nr. 1043/2005 (2) kan ansøgninger om restitutionslicenser, som udstedes inden for samme regnskabsperiode, indgives særskilt for seks trancher. Der er fastsat en frist for indgivelse af ansøgninger for hver af disse trancher. Erhvervsdrivende kan kun ansøge om restitutionslicenser for den tranche, som svarer til den første frist, som følger efter datoen for den pågældende ansøgning.
            
         
               (2)
            
            
               Ordningen med udstedelse af restitutionslicenser i trancher blev indført for at sikre, at der i tilfælde, hvor der modtages restitutionslicensansøgninger for større beløb, end der kan bevilges, kan udstedes licenser såvel til de erhvervsdrivende, der eksporterer i begyndelsen af regnskabsperioden, som til dem, der eksporterer i slutningen af regnskabsperioden.
            
         
               (3)
            
            
               Er de beløb, for hvilke der kan udstedes restitutionslicenser, ikke opbrugt i slutningen af regnskabsperioden, efter at proceduren med udstedelse i seks trancher er afsluttet, giver artikel 38 i forordning (EF) nr. 1043/2005 Kommissionen mulighed for at indføre en ordning, hvorefter der på ugebasis indgives ansøgning om tildeling af de ikke opbrugte beløb.
            
         
               (4)
            
            
               De seneste nedsættelser af restitutionssatserne for landbrugsprodukter har medført et fald i de beløb, for hvilke der er ansøgt om restitutionslicenser efter trancheordningen. De beløb, der er afsat til udstedelse af licenser under de seneste særskilte trancher, er derfor ikke blevet udnyttet fuldt ud.
            
         
               (5)
            
            
               Det er derfor nødvendigt at gøre eksporttransaktionerne mere fleksible. Hvis der for en særskilt tranche er blevet indgivet restitutionslicensansøgninger for et mindre beløb end det, der er til rådighed for den pågældende tranche, bør erhvervsdrivende have mulighed for på ugentlig basis at indgive ansøgninger om restitutionslicenser for et eventuelt ikke opbrugt beløb, for hvilket der endnu ikke er indgivet restitutionslicensansøgning, inden for den pågældende tranche.
            
         
               (6)
            
            
               Den eksisterende ordning for udstedelse på ugentlig basis af restitutionslicenser for det beløb, der ikke er opbrugt i slutningen af regnskabsperioden, bør derfor udvides til at omfatte udstedelsen af restitutionslicenser for ikke opbrugte beløb for en bestemt tranche.
            
         
               (7)
            
            
               Forordning (EF) nr. 1043/2005 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningkomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I —
            
         UDSTEDT FØLGENDE FORORDNING:
   Artikel 1
   I forordning (EF) nr. 1043/2005 foretages følgende ændringer:
   
               1)
            
            
               Som artikel 38a indsættes:
               »Artikel 38a
               1.   Er der efter udløbet af fristen for indgivelse af ansøgninger om restitutionslicenser for en bestemt tranche som omhandlet i artikel 33, stk. 1, litra a) til f), ikke blevet offentligjort en reduktionskoefficient i henhold til artikel 37, stk. 2, kan erhvervsdrivende indgive en ansøgning om udstedelse af en restitutionslicens for eventuelt ikke opbrugte beløb, for hvilke der endnu ikke er indgivet ansøgning inden for den pågældende tranche.
               Ansøgningen skal indgives i perioden op til den næstfølgende frist, der er fastsat i artikel 33, stk. 1, litra a) til f).
               2.   Medlemsstaterne fremsender meddelelse om de ansøgninger, der er indgivet i ugens løb, til Kommissionen den følgende tirsdag. Licenserne kan udstedes fra den første mandag efter fremsendelsen af meddelelsen, medmindre Kommissionen træffer anden bestemmelse.
               3.   Hvis det samlede beløb, for hvilket der er modtaget ansøgninger i en bestemt ansøgningsuge, overstiger det ikke opbrugte beløb som omhandlet i stk. 1, skal Kommissionen tage et eller flere af følgende skridt:
               
                           a)
                        
                        
                           anvende en reduktionskoefficient på ansøgninger om restitutionslicenser, der er indgivet i en bestemt ansøgningsuge, og som er meddelt Kommissionen, og for hvilke der endnu ikke er udstedt restitutionslicenser
                        
                     
                           b)
                        
                        
                           pålægge medlemsstaterne at afslå ansøgninger, der er indgivet i en bestemt ansøgningsuge, og som endnu ikke er meddelt Kommissionen
                        
                     
                           c)
                        
                        
                           suspendere indgivelsen af ansøgninger om restitutionslicenser.«
                        
                     
         
               2)
            
            
               I bilag VI affattes afdeling I, femte afsnit, således:
               »Ansøgeren anfører én af følgende angivelser i rubrik 20:
               
                           —
                        
                        
                           »artikel 33« eller en anden angivelse, som de kompetente myndigheder tillader, hvis ansøgningen vedrører en licens i henhold til artikel 33
                        
                     
                           —
                        
                        
                           »artikel 38« eller en anden angivelse, som de kompetente myndigheder tillader, hvis ansøgningen vedrører en licens i henhold til artikel 38
                        
                     
                           —
                        
                        
                           »artikel 38a« eller en anden angivelse, som de kompetente myndigheder tillader, hvis ansøgningen vedrører en licens i henhold til artikel 38a.«
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. marts 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 318 af 20.12.1993, s. 18. Senest ændret ved forordning (EF) nr. 2580/2000 (EFT L 298 af 25.11.2000, s. 5).
   
      (2)  EUT L 172 af 5.7.2005, s. 24. Ændret ved forordning (EF) nr. 322/2006 (EUT L 54 af 24.2.2006, s. 3).